  Майя Бывальцева Суй-пыдзыя сӧсыр пиналъёслэн огъяросси гужем спартакиадаязы Удмуртиысь спортсменъёс вить медаль утӥзы ни. Со сярысь  мерлыко вотэсысь «Паралимпийское движение УР им. В. Н. Кузнецова» огинын ивортэмын. Ӵошатсконъёс Москва улосвылысь Раменское карын 31-тӥ пӧсьтолэзьысен 4-тӥ гудырикошконозь ортчо. 14-18 аресъем пиналъёс армрестлингын, уянын, бадминтонын но дартсын кужымзэс мертало. Нырысетӥ кык нуналлы йылпумъянъёсъя, Удмуртилэн шыкысаз 2 зарни, 2 азвесь но 1 бронза медальёс. Армрестлингын нырысетӥ инты басьтӥз Александр Соловьёв, парен бадминтон шудонын кыкетӥ луиз Алексей Фёдоров, Павел Шульмин уянын зарни, азвесь но бронза медальёс утӥз.  Тегъёс: Спорт Удмуртия Россия сӧсыръёс пиналъёс  